CELEX: 32020D0963
Language: lt
Date: 1593129600000
Title: Tarybos sprendimas (ES) 2020/963 2020 m. birželio 26 d. dėl protokolo, iš dalies keičiančio Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimą dėl oro susisiekimo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, sudarymo

6.7.2020   
               
               
                  LT
               
               
                  Europos Sąjungos oficialusis leidinys
               
               
                  L 214/1
               
            
         TARYBOS SPRENDIMAS (ES) 2020/963
         2020 m. birželio 26 d.
         dėl protokolo, iš dalies keičiančio Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimą dėl oro susisiekimo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį, kartu su jos 218 straipsnio 6 dalies a punktu ir 218 straipsnio 8 dalies pirma pastraipa,
         atsižvelgdama į Bulgarijos Respublikos ir Rumunijos stojimo aktą, ypač į jos 6 straipsnio 2 dalį,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     2004 m. gruodžio 5 d. Taryba įgaliojo Komisiją vesti derybas dėl Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimo dėl susisiekimo oru;
                  
               
                     (2)
                  
                  
                     Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimas dėl susisiekimo oru (2) (toliau – Susitarimas) buvo pasirašytas 2006 m. gruodžio 12 d. Briuselyje;
                  
               
                     (3)
                  
                  
                     Bulgarijos Respublikos ir Rumunijos stojimo į Europos Sąjungą sutartis pasirašyta 2005 m. balandžio 25 d. Liuksemburge ir įsigaliojo 2007 m. sausio 1 d.;
                  
               
                     (4)
                  
                  
                     Protokolas, iš dalies keičiantis Susitarimą yra būtinas siekiant atsižvelgti į Bulgarijos Respublikos ir Rumunijos įstojimą į Europos Sąjungą;
                  
               
                     (5)
                  
                  
                     Protokolas buvo pasirašytas 2012 m. birželio 18 d.;
                  
               
                     (6)
                  
                  
                     2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas;
                  
               
                     (7)
                  
                  
                     Protokolas turėtų būti patvirtintas,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos ir jos valstybių narių vardu patvirtinamas protokolas, iš dalies keičiantis Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimą dėl oro susisiekimo, siekiant atsižvelgti į Bulgarijos Respublikos ir Rumunijos įstojimą į Europos Sąjungą (Protokolas) (3).
         
         
            2 straipsnis
            Tarybos pirmininkas Sąjungos ir jos valstybių narių vardu pateikia Protokolo (4) 4 straipsnyje numatytą pranešimą ir pateikia šią deklaraciją:
            
               „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė ir nuo tos datos naudojasi visomis Europos bendrijos teisėmis ir perima visas jos pareigas. Todėl nuorodos į „Europos bendriją“ arba „Bendriją“ Susitarimo ir Protokolo tekste atitinkamai skaitomos kaip nuorodos į „Europos Sąjungą“ arba „Sąjungą“.“
            
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 26 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2020 m. birželio 17 d. pritarimas (dar nepaskelbtas Oficialiajame leidinyje).
         
            (2)  OL L 386, 2006 12 29, p. 57.
         
            (3)  Protokolo tekstas buvo paskelbtas OL L 200, 2012 7 27, p. 25 kartu su sprendimu dėl pasirašymo ir laikino taikymo.
         
            (4)  Protokolo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.